open-index/open-wikipedia-markdown huggingface dataset:
Опортунистичка инфекција

Опортунистички инфекции се инфиекции кои се предизвикани од разни патогени (бактерии, вируси, протозоми, гливици) кои своето штетно делување го исполнуваат само во случај на слаб имунитет на организамот, односно инфекцијата нема да може да се развие доколку имунитетот на организамот е во добра состојба.[33] Најчеста опортунистичка инфекција кај болните од сида е пневмоцистоза,[34] еден облик на воспаление на белите дробови, која е предизвикана од гливицата pneumocystis carinii, која е присутна во дишните патишта на човекот.[35] Бактериската пневмонија и туберкулозата се исто така честа појава при сидата. Во касната симптомска фаза, бактеријата myobacterium avium може да предизвика грозница, загуба на телесната маса, анемија и дијареа.[36] Исто така и инфекцијата на протозоми, наречена токсиоплазма на нервниот систем, се јавува при болување од сида.[37] Освен пневмоцостозите се развиваат и други инфекции предизвикани од гливиците. Чести се оралните инфекции кои предизвикуваат candida albicans (кандидијаза), карактеристична за раната симптомска фаза.[38] Се јавуваат и инфекции кои предизвикуваат cryptococcus, болест која води до менингитис кај повеќе од 13% од заболените.[39] Инфекцијата од гливица, histoplasma capsulatum, се појавува кај 10% од луѓето заболени од сида и се одликува со губење на тежината, грозница, дишни проблеми или озбилни пореметувања на централниот нервен систем доколку инфекцијата го зафати мозокот.[40] Вирусните опортунистички инфекции се чести кај заболените особи. Цитомегаловирусот ги инфецира мрежните клетки на окото и може да предизвика слепило,[41] исто така можат да влијаат на промената на леукоцитите и тромбоцитите и да предизвикаат воспаление на белите дробови.[42] Вирусот херпес симплекс, тип 1 и 2, предизвикува осипи околу устата и анусот.[43] Исто така и развојот на туморот е многу чест, посебно развојот на лимфомите,[44][45] сквамозен клеточен сарком, Капоши сарком[46] и рак на матката.[47]

Категорија:Имунологија
Шемница

**Шемница** — река извира од Баба Планина. Настанува со соединување на два поголеми потоци и Маловишка Река кои се соединуваат во Маловиште. Од таму течи низ Кажани каде се влеваат повеќе потоци кај селата Кажани, Доленци носејќи вода од масивот Вртешка Баба Планина и Бигла. Кои води кај с. Лера се соединуваат со водите на Ротинска Река и Цапарска Река и водите на доводниот канал на ХМС Стрежево, кој носи големи количини на вода во пролетните месеци од целиот планински масив на Баба Планина од атарите на Кишава, Велушина, Крстоар, Горно Орехово, Буково, Лавци, Брусник, Нижеполе, Дихово, Трново и Магарево.

Кај селата Стрежево и Црновец на нејзиниот тек е изградено Стрежевското Езеро, долго околу 8 км со околу 120 милиони кубици вода. Потоа по самото течение на реката и голем број на канали ја наводнува плодната Пелагонија Битолско Поле, кои води потоа се влеваат во Црна Река.

Категорија:Реки во Македонија
Категорија:Слив на Црна Река
Болсена (езеро)

**Болсена** () — езеро во централна Италија кое настанало пред 300,000 години со колапсот на вулкансата калдера. Ова езеро е најголемо вулканско езеро во Европа.

Езерото има овален облик, типично за езеро од вулканско потекло, три острови. Вкупната површина на езерото изнесува 113,5 км² (петто во Италија), се наоѓа на 305 метри надморска височина, а најголемата длабочина изнесува 151 метар.

## Наводи

Категорија:Езера во Италија
Категорија:Лацио
Категорија:Кратерски езера
Категорија:Заспани вулкани
Лугано (езеро)

**Луганското Езеро** () е едно од езерата во северна Италија. Поделено е помеѓу швајцарскиот кантон Тичино и италјанската регија Ломбардија. Името го добило според швајцарскиот град Лугано. Езерото Лугано има површина од 48,7 км2, од кои 18 км2 припаѓаат на Италија а 30,7 км2 на Швајцарија. Надморската висина на езерото изнесува 271 м. Реката Треза истекува во езерото Маџоре.
## Надворешни врски

*Lake Lugano Navigation Company —Includes timetables
*Legambiente
*CIPAIS Commissione Internazionale per la Protezione delle Acque Italo-Svizzere   limnologic reports
*
*Convenzione del 2 декември 1992 fra la Svizzera e l’Italia per la disciplina della navigazione sul lago Maggiore e sul lago di Lugano (con R e all.)     agreement on navigation
*Convenzione del 19 март 1986 tra la Confederazione Svizzera e la Repubblica Italiana per la pesca nelle acque italo-svizzere    agreement on shipping
* Waterlevels at Ponte Tresa from the Federal Office for the Environment
* Waterlevels at Melide, Ferrera from the Federal Office for the Environment

Категорија:Езера во Италија
Категорија:Езера во Швајцарија
Категорија:Меѓународни езера во Европа
Маџоре

**Маџоре** или **Вербано** (понекогаш и **Локарно**), () — предалпско езеро од ледничко потекло и второ по големина езеро во Италија.

## Географска положба
мини|лево|250п
Езерото Маџоре се наоѓа на надморска височина од околу 193 м, неговата површина изнесува 212 км2 од кои околу 80% се наоѓаат во Италија а останатите 20% во Швајцарија. Обемот на езерото изнесува 170 км, должината 54 км, најголемата ширина изнесува 10 км а просечната 3,9 км.
Зафатнината изнесува 37,5 милијарди м3 вода, која според теоретските проучувања се обновува секои 4 години.

Најголемата длабочина изнесува 370 м.

## Флора
Иако се наоѓа на северот на Италија, езерото Маџоре заради големата количина вода влијае на микроклимата, така да во неговата околина успеваат типичните средоземни билки, какошто се лимон, маслинки, ловор, камлии, азелеи, рододендрон и магнолија.

## Фауна
## Ветрови
Како и на сите подалпски езера, така и на езерото Маџоре секој ден дуваат два вида ветрови,
Еден кој доаѓа наутро од планините према рамнините (нарекуван мошендрино) и друг послаб ветер кој дува од рамнините према планините поготово попладне (познат под називот инверна). 
Езерото Маџоре е одлично место каде што може да се уживаат различни видови на спортови како што се едрење и сурфањето на ветер.

## Наводи

## Надворешни врски

* Portale Ufficiale del Turismo Lago Maggiore, promosso dalla Camera del Commercio del VCO e di Novara, dalla Provincia del Verbano - Cusio - Ossola, e dagli attori locali del territorio
* Portale turistico e informazioni sul Lago Maggiore, patrocinato dalle regioni Piemonte e Lombardia e dal Canton Ticino 
* Navigazione Lago Maggiore 
* Ente turistico svizzero sul Lago Maggiore 
* Distretto turistico dei laghi (Piemonte)
* Ente parchi e riserve naturali del Lago Maggiore
* Scheda dell'Istituto per lo studio degli ecosistemi del CNR 
* Monitoraggio dei livelli sulla sponda orientale del Lago Maggiore (Centro geofisico prealpino, patrocinato dalla provincia di Varese)
* Il sito ufficiale dei Sacri Monti UNESCO
* Società dei Verbanisti e rivista "Verbanus" 
* Magazzeno Storico Verbanese

Категорија:Езера во Италија
Категорија:Езера во Швајцарија
Категорија:Пиемонт
Категорија:Тичино
Категорија:Меѓународни езера во Европа
Тразименско Езеро

**Тразименското Езеро** (, Латински:*Trasumennus*) со својата површина од 128 км2 е најголемо езеро на Апенинскиот Полуостров и четврто најголемо езеро во Италија. Се наоѓа во регионот Умбрија северозападно од Перуџа, 259 метри над нивото на морето. Длабоко е до 6 метри и опкружено е со планини со просечна висина од 600 метри. Во Тразименското Езеро живеат 18 видови риби. Селаните кои живеат на источниот и јужниот брег се занимаваат со риболов.

## Битката кај Тразименското Езеро
Ова езеро добило историско значење кога на 24 јуни 217 год п.н.е. каде што во близина на езерото се одиграла важна битка во Втората пунска војна. Тука ханибалската војска ја поразила римската армија од 25,000 луѓе под водство на Гај Фламиниј.

Категорија:Езера во Италија
Категорија:Умбрија
Горен Пфалц

**Горен [[Пфалц]]** () — еден од седумте владини окрузи на Баварија, Германија, кој се наоѓа на истокот на Баварија.

## Историја

Регионот го земал неговото име најпрвин во раниот 16 век, затоа што со Договорот од Павија бил еден од главните делови на територијата на Вителсбах изборниот кнез на Пфалц, кој исто така владеел со Долен Пфалц во Рајнската област, сега обично наречена само Пфалц. Главниот град на Горен Пфалц бил Амберг. Помладите гранки на Вителсбах исто така владееле над помалите територии во Нојбург и Зулцбах. Како последица на неуспешното положување право на изборниот кнез на Пфалц Фридрих V врз бохемискиот престол во 1619-1620, Горен Пфалц, заедно со остатокот на неговите земји, прогласиле откажување од царот и заедно со кнежевската титула, му биле дадени на војводата од Баварија. Иако Долен Пфалц бил вратен на синот на Фридрих со Вестфалскиот мир во 1648, Горен Пфалц останал под изборниот кнез на Баварија и оттогаш е дел на Баварија. Помалите територии на Зулцбах и Нојбург станале дел од Баварија во 1742, додека градот Регенсбург, Слободен царски град, не се приклучил на регионот сè до крајот на Светото Римско Царство во 1806.

## Поделба


   Окрузи *Landkreise*
   Слободни градови *Kreisfreie Städte*


# Амберг-Зулцбах
# Хам
# Нојмаркт
# Нојштат (Валднаб)
# Регенсбург
# Швандорф
# Тиршенројт


# Амберг
# Регенсбург
# Вајден во Горен Пфалц




## Население

Историско население на Горен Пфалц:

* 1900:   553.841
* 1910:   600.284
* 1939:   694.742
* 1950:   906.822
* 1961:   898.580
* 1970:   963.833
* 1987:   969.868
* 2002: 1.088.929
* 2005: 1.089.543
* 2006: 1.087.939
* 2008: 1.085.216
* 2010: 1.081.206

## Надворешни врски
* Службена страна 
* Службена страна на окружната влада   
* wiki-en.genealogy.net 


Категорија:Управни области во Германија
Димитар Николов

**Димитар Николов** е бугарски политичар, градоначалник на Бургас. Магистер е по организација и управување на трговијата и има професионална диплома по менаџмент од НБУ (Нов Бугарски Универзитет). Женет е и има 3 деца - едно девојче и две момчиња. Член е на одборот на БСУ (Бургаски Слободен Универзитет). Работел и како менаџер на "КБС" ООД. 

Избран е за градоначалник на Бургас на локалните избори во 2007, предложен од ГЕРБ и поддржан од десните сили во Бургас.

Категорија:Бугарски политичари

Категорија:Градоначалници на Бургас
Изео (езеро)

**Езерото Изео** () е четврто по големина езеро во Италија. Лежи во подножјето на Алпите, во близина на градот Бергамо и Бреша, помеѓу кои е скоро потполно еднакво територијално поделено. Иако оваа индустриска област е многу активна, Италјаните успеале да го зачуваат не само како езеро туку како и природна околина. На средниот дел на езерото се наоѓа островот Монте Исола, најголемото островско езеро во Јужна Европа, како и два помали острови кои денеска се наоѓаат во приватна сопственост.

На езерото лежат 11 гратчиња, 5 од страна на Бреша и 6 од страна на Бергамо.

200п|мини|200п|Карта на градови кои лежат на езерото Изео

Категорија:Езера во Италија
Категорија:Биосферни резервати во Италија
Зоран Џорлев

**Зоран Џорлев** (,  — , ) — македонски виолинист, вокален изведувач, и професор. Бил син на Наско Џорлев, композитор на народна музика.

## Животопис
Џорлев е роден во Струмица на 10 јануари 1967 година, каде го поминал детството, живеејќи на улицата „Пере Тошев“ во близина на киното, заедно со братот Ристо (Ице) и сестрата Софче. Тој бил дете на Наско и Грозда Џорлеви, а татко му бил познат композитор на народна музика и водач на оркестар. Кога бил првооделенец, со семејството се преселил во Скопје. Уште во раното детство, во Струмица, започнал да свири на труба, хармоника и гитара. Во 1977 година почнал да свири на виолина, откако претходно во музичкото училиште бил одреден да свири на пијано, зашто „немал предиспозиции за виолина“.

Во 1989 дипломирал виолина на Факултетот за музичка уметност. Познат бил по обработките и изведувањето на македонските народни и забавни композиции, обработки на филмски, џез, етно теми. Работел како професор по виолина, и бил директор на ДМБУЦ Илија Николовски Луј во Скопје. Во јануари 2011 бил назначен за директор на ансамблот за народни игри и песни „Танец“, каде останал до август 2017 година. Тој и долги години беше и водител на музички емисии како: Емисија "Зајди Зајди" на Телевизија Алфа во период од 2009 до 2010 година, "Зора Зори" на Сител-телевизија 2011-2012 година,  "По патот на песната" на МТВ 2015 година и последната негова емисија "Запеј ја онаа нашата" на Телевизија Алфа 2019-2020 година.

Починал на 1 јануари 2021 г. поради боледување од коронавирус.

## Наводи

## Надворешни врски
*„Твоите усни друг ги љуби“ — изведба на Џорлев
*„Благуно дејче“ — изведба на Џорлев со Есма Реџепова
*Запејте мераклии — изведба на Џорлев со Атина Апостолова
*За многу години Македонци — изведба на Џорлев со Виолета Томовска

Категорија:Музичари од Струмица
Категорија:Македонски виолинисти
Категорија:Македонски етномузиколози
Категорија:Починати од КОВИД-19 во Македонија
Категорија:Луѓе со потекло од Кукуш
Швабија (Баварија)

**Швабија** () — еден од седумте административни окрузи на Баварија, Германија.

## Географија

Швабија се наоѓа на југозападот на Баварија. Таа била создадена како дел од историскиот регион Швабија, кој бил анектиран од Баварија во 1803. Тој, првично, формално бил под власта на војводите од династијата Хоенштауфени. За време на нацистичкиот период, територијата била одделена од остатокот на Баварија, станувајќи Гау Швабија. Тој бил повратен кон Баварија по војната.

## Поделба

Административниот округ е поделен на 3 региона (*Planungsregionen*): Алгој, Аугсбург и Донау-Илер. Донау-Илер, исто така, вклучува два округа и еден град од Баден-Виртемберг.

* Дел од Швапски којперски крај

## Окрузи и слободни градови пред регионалната реорганизација во 1972

thumb|Швабија пред регионалната реорганизација во 1972

## Население

Историско население на Швабија:

* 1939:   934.311
* 1950: 1.293.734
* 1961: 1.340.217
* 1970: 1.467.454
* 1987: 1.546.504
* 2002: 1.776.465
* 2005: 1.788.919
* 2006: 1.786.764
* 2008: 1.787.995
* 2010: 1.785.875

## Историја

[thumb|left|[Fürstbischöfliche Residenz (Augsburg)|Зградата на владата на Швабија во Аугсбург]]
Баварскиот административен регион Швабија е најисточниот дел на војводството Швабија. Веднаш по погубувањето на швапскиот војвода Конрадин во Неапол во 1268, неговиот вујко, баварскиот војвода Лудвиг ги наследил некои од поседите на Конрадин во Швабија. Во 1803 со германската медиатизација Баварија се здобила со понатомошниот дел од источниот швапски територии, кои биле припоени заедно со Пфалц-Нојбург под старото име *Швабија*, која била создадена во 1837 од кралот Лудвиг I. Во 1945 Линдау бил одземен од страна на Франција, но бил обединет со Швабија во 1955. Во 1972 поранешниот швапски град Нојбург на Дунав се обедини со Горна Баварија.

## Наводи

## Надворешни врски
* Службена страница


Категорија:Швабија
Категорија:Управни области во Германија
Категорија:Историја на Швабија
Детмолд (административен округ)

[thumb|[Споменик Херман во близина на Детмолд]]

**Детмолд** (германски: *Detmold*) — еден од петте административни окрузи во Северна Рајна-Вестфалија, Германија, кој се наоѓа во североисточниот дел на покраината. Тој е поврзан со административната непостоечката територија Источна Вестфалија-Липе (*Ostwestfalen-Lippe*).

Округот е создаден во 1947, кога поранешната покраина Липе бил припоена кон Северна Рајна-Вестфалија со спојување на поранешниот округ Минден со територијата на Липе. Минден како управна единица потекнува од 1815, кога со воспоставувањето на ваквите окрузи.

## Местоположба

Округот Детмолд се наоѓа на североистокот на Северна Рајна-Вестфалија и затоа претставува област каде германските ниски планини се поделени од Северногерманската Низина. Како округ зафаќа површина од околу 6.500 км², тоа е една петтина од површината на Северна Рајна-Вестфалија. На север и исток од округот е германската покраина Долна Саксонија, на југ е покраината Хесен. На западната граница се наоѓаат административните окрузи Арнсберг и Минстер.

## Управа

Управата се наоѓа во Детмолд во округот Липе. Од 21 јули 2005 Мариан Томан-Штал (ФДП) — водачот на администрацијата (*Regierungspräsidentin*).

### Административна поделба

Округот е составен од сочинуваат шест окрузи со 69 општини и еден слободен град.

## Историја

Детмолд има два историски корена:

* источниот вестфалски дел (скоро 80% од површината) припаѓа на поранешната пруска провинција Вестфалија и таму е формирана единицата *округ [[Минден]]*. Во 1946 пруската провинција ја формирала новата покраина Северна Рајна-Вестфалија, заедно со северната Рајнска област.
* округот околу кого се наоѓа денешниот округ Липе бил наречен *[[Ланд Липе]]* до 1947 и бил одделена германска држава, исто како Прусија. До 1918 тој бил кнежевство (*Fürstentum*), потоа слободна држава (*Freistaat*) и поради тоа има различно историско минато отколку Источна Вестфалија.

## Надворешни врски
*Службена страна 

Категорија:Северна Рајна-Вестфалија
Категорија:Управни области во Германија
Муртенско Езеро

**Муртенското Езеро** (, ) е едно од езерата  во западна Швајцарија. Се наоѓа западно од Берн, а источно од Нешателското Езеро на надморска висина од 429 метри. Има облик на правоаголник. Долго е 8, а широко 3 км.

Во југозападниот дел на езерото се влева реката Број, која тече низводнодо од градот Пауерн канализирана, па е погодна за пловидба на мали бродови. Истоимениот канал овозможува проточност на езерото, поради тоа што од северниот дел води до Нешателското Езеро. Главен туристички центар е градот Муртен, кој се развил на источниот брег на езерото.

лево|450п|мини|Карта на Муртенското Езеро

## Галерија

Слика:Le lac de Morat de 2008.jpg|Слика од брегот.
Слика:Murten Morat 2003-08-22.jpg|Поглед кон градот и пристаништето.
Слика:Algue sur le lac de Morat Murten see.jpg|Оваа алга масовно расте по листовите.


Категорија:Езера во Швајцарија
Категорија:Фрибур (кантон)
Дрезден (административен округ)

**Дрезден** () — еден од трите поранешни административни окрузи на Саксонија, Германија, кој се наоѓал во источниот дел на покраината. Се совпаѓал со планските области Горна Лужица - Долна Шлеска и Горната долина на Елба/Источни Рудни Планини. Бил распуштен на 1 март 2012 година.

## Историја

Административниот округ Дрезден настанал на 1 август 2008 и го наследил минатиот округ Дрезден.

## Административна поделба

## Поврзано

* Округ Дрезден

## Надворешни врски
* Официјални страница 

Категорија:Географија на Саксонија
Категорија:Управни области во Германија
Категорија:Држави и територии настанати во 1991 година
Минстер (административен округ)

**Минстер** е еден од петте административни окрузи во Северна Рајна-Вестфалија, Германија, кој се наоѓа на северот на покраината и е наречен по градот Минстер. Тој ја вклучува територијата, која во средновековието била позната како Драјнгау.

Округот Минстер ги опфаќа главно руралните земји од **Минстерскиот крај** (*Münsterland*, Минстерланд), кој е позната по неговите замоци, на пример: Нордкирхенскиот и Ахаус. Округот нуди повеќе од 100 замоци, сите поврзани со велосипедска патека (100 Шлесер Рут/100 Schlösser Route).

Всушност, наједноставниот пат да го откриете Минстерланд е со велосипед. Најголемиот рамен предел со неговите архитектонски и културни богатства повикува на велосипедизам, за амбициозните патно возење (на пример:Минстерланд Џиро-трка) и релаксирани тури на земјени рурални патишта, *Pättkes* (мали патеки). Создадени се над 4.500 км долга мрежа на велосипедски патеки не се единствените најпопуларни рути, туку исто така има и мали и горени кружни тури низ округот. Софистицираната инфраструктура за велосипедистите со фарми Бед & Бајк, навигациони системи и сервис-станици го прават Минстерланд велосипедски рај.

Историјата на округот датира од 1815, кога еден од првичните 25 окрузи замислени како поделба на покраините на Прусија. Најголемата реорганизација на окрузите била направена во 1975, кога бројот на окрузи бил намален од 10 на 5 и бројот на слободните градови од шест на три.

## Клима

Климата е главно морска, под влијание на Голфската струја. Температурите над 30°C за време на летото се ретки. Но, исто така, температурите во зима под нула се ретки.

## Знаменитости

* Нордкирхенски дворец — најважен замок, исто така наречен „Вестфалски Версај“ http://www.muensterland-tourismus.de/MTZen/kultur/Palaces_and_Castles/Nordkirchen.html 
* Замок Ахаус
* Замок Вестервинкел
* Замок Штајнфурт
* Хаус Ришхаус
* Бург Хилсхоф - родно место на Анет фон Дросте-Хилсхоф

## Поврзано
* Олденбуршки Минстерски крај — соседна област

## Наводи

## Надворешни врски
* Службена страна
* Туристичко биро за Минстерланд 

Категорија:Управни области во Германија
Категорија:Северна Рајна-Вестфалија
Споменик на Итар Пејо (Прилеп)

**Споменикот на Итар Пејо** претставува спомен-чешма поставена во чест на еден од најпознати прилепчани, Итар Пејо. Споменикот е дело на вајарот Жарко Башески. Сместен е во старата чаршија, во близина на Градскиот саат кај старата фонтана. Споменикот е поставен во 2008 година. Пред споменикот на истоимениот плоштад се одржуваат т.н. „вечери на мајтапот“.

## Галерија

Податотека:Itar Pejo̞ 01.jpg|Итар Пејо - фрнтален приказ
Податотека:Itar Pejo 03.jpg|Итар Пејо - страничен приказ
Податотека:Itar Pejo̞ 02.jpg|Итар Пејо - приказ од задната страна


## Наводи

Категорија:Споменици во Прилеп
Категорија:Македонски дела од 2008 година
Категорија:Дела на Жарко Башески
Билско Езеро

**Билско Езеро** (, ) — езеро во западна Швајцарија. Се наоѓа на надморска висина од 429 метари, во сливот на реката Аре. Од југозапад до североисток е долго 15,5 км, а широко 4,5 км. Во јужниот дел на езерото се наоѓа тесниот и издолжен остров Св. Петерсинсел. 
лево|250п
Западниот брег е скоро праволиниски и често подѕидан, затоа што по езерото води патот Нешател—Бил, со кој паралелно оди и железничка пруга. Источниот брег е послабо населен.

Во езерото се влева реката Ара во каналот Зил, кој проаѓа низ северниот дел на Нешателското Езеро. Од езерото истекува Ара, а тоа значи дека е проточно што е значајно за чистотата на водата.

Главни туристички центри покрај Билското Езера се: Бил, Нидау и Ерлах.

Категорија:Езера во Швајцарија
Категорија:Берн (кантон)
Категорија:Арски слив
Тјен Дуонг

[thumb|right|200px|Pај пештерата, [Пхонг-Нха-Ке-Банг.]]
**Pај пештерата** (виетнамски : Hang Thiên Đường) (Пхонг-Нха-Ке-Банг) се наоѓа на околу 450 километри југозападно од Ханој во Виетнам. Се наоѓа на 50&nbsp;km северно од Донгхоja, 44 километри северно од Аеродром Донгхоја. Тоа беше откриен во 2005 година од страна на локалните човек и истражени од страна на британските научници 2005-2010,. Должината на оваа пештера е 31 километри, најдолгата во Азија. Британскиот истражувачи крсти рајот. од страна на Британските научници. Пештерата е отворена за посетителите на 3 септември 2010 година. на британските мажи најави дека ова е најдолгата пештера во Азија.

Категорија:Куангбин
Темишница

**Темишница** — река во Полог, лева притока на Вардар. Реката тече низ општинскиот центар Брвеница, каде во минатото поради затрупаност, реката се излевала. На самиот слив во Вардар, покрај реката се наоѓа археолошкото наоѓалиште Тумба, кој претставува населба од неолитското време.
## Наводи

Категорија:Реки во Македонија
Категорија:Притоки на Вардар
Манастирче (Пуста Река)

**Манастирче** или **Старо Лапово** — археолошко наоѓалиште во крушевското село Пуста Река. Претставува средновековна населба. Се наоѓа на 5&nbsp;км северозападно од селото, на границата со атарите на селата Пуста Река и Преглово, каде се гледаат урнатини од објекти.

## Поврзано
* Долна Црква — црква и некропола од средниот век;
* Крушка — средновековна црква и некропола;
* Пуста Река;
* Список на археолошки наоѓалишта во Крушевско;

## Наводи

Категорија:Пуста Река
Манастириште (Свето Митрани)

**Манастириште** — археолошко наоѓалиште во крушевското село Свето Митрани. Претставува доцноантичка населба и некропола. Се наоѓа на 1&nbsp;км јужно од селото, на десната страна од патот за селото Милошево, каде на голем простор од 500 × 500&nbsp;м се забележуваат траги од станбени објекти и грамади од градежен материјал. Според кажувањето на мештаните, биле откриени повеќе камени конструкции од гробови.

## Поврзано
* Раичеица — населба и некропола од раноантичко и хеленистичко време;
* Свето Митрани;
* Список на археолошки наоѓалишта во Крушевско;

## Наводи

Категорија:Свето Митрани
Раичеица (Свето Митрани)

**Раичеица** — археолошко наоѓалиште во крушевското село Свето Митрани. Претставува раноантичка и хеленистичка населба и некропола. Се наоѓа на 700–800&nbsp;м североисточно од селото, каде на простор од 200 × 100&nbsp;м, во приватни ниви се забележуваат траги од градежен материјал, како и фрагменти од керамички садови. Откриени се и повеќе гробови градени од камени плочи.

## Поврзано
* Манастириште — населба и некропола од доцноантичко време;
* Свето Митрани;
* Список на археолошки наоѓалишта во Крушевско;

## Наводи

Категорија:Свето Митрани
Категорија:Древномакедонски гробници
Бахр ел-Газал (регион)

**Бахр ел-Газал** (, ) e регион во Јужен Судан. Името на регионот потекнува од истоимената река.

## Географија
Регионот е составен од следните сојузни држави: Северен Бахр ел-Газал, Западен Бахр ел-Газал, Езера и Варап. На запад регионот се граничи со ЦАР, а на север со Судан. Регионот е доста мочурлив и претежно е населен со народот Динка.

## Литература
*Wyndham, R, 1936, *The Gentle Savage, A Journey in the Province of Bahr El Ghazal*, commonly known as 'The Bog', (New York: William Morrow and Company).

## Поврзано
* Јужен Судан
* Региони во Јужен Судан

## Надворешни врски

* Бахр ел-Газал — Енциклопедија Колумбија


Категорија:Историски области
Северен Бахр ел-Газал

**Северен Бахр ел-Газал** (/*Šamāl Baḥr al-Ğazāl*, ) е една од десетте сојузни држави во Јужен Судан. Државата има околу 30,543&nbsp;км2 и е дел од регионот Бахр ел-Газал.  На север државата се граничи со Дарфур, на запад и југ се граничи со Западен Бахр ел-Газал, а на исток се граничи со Варап и Абиеј. Главен град на сојузната држава е Авеил.

## Административна поделба
Северен Бахр ел-Газал е поделен на окрузи:
*Авеил Западен Округ
*Авеил Северен Округ
*Авеил Источен Округ
*Авеил Југозападен Округ
*Авеил Јужен Округ

## Наводи

## Надворешни врски
* Проект за ропство и киднапирање во Судан 
* „Нов кабинет за Северен Бахр ел-Газал“

Категорија:Бахр ел-Газал
Категорија:Сојузни држави во Јужен Судан
Категорија:Држави и територии настанати во 2011 година
Телевизиски права за емитување на УЕФА 2012

Подолу е список на потврдени телевизиски права за УЕФА Евро 2012.

### Европа

### Остатокот од светот

# Вклучувајќи радиски права.
# TSN емитува на Англиски, додека RDS емитува на Француски.

Категорија:Европско првенство во фудбал 2012
Долна Црква (Пуста Река)

**Долна Црква** — археолошко наоѓалиште во крушевското село Пуста Река. Претставува средновековна црква и некропола. Се наоѓа на 500&nbsp;м јужно од селото,каде се гледаат урнатини од стара црква и околу неа гробови градени од камени плочи.

## Поврзано
* Крушка — црква и некропола од средниот век;
* Манастирче — средновековна населба;
* Пуста Река;
* Список на археолошки наоѓалишта во Крушевско;

## Наводи

Категорија:Пуста Река
Западен Бахр ел-Газал

**Западен Бахр ел-Газал** (, ) е една од десетте сојузни држави во Јужен Судан. Главен град не државата е Вау и таа е дел од регионот Бахр ел-Газал. Државата има вкупна површина од 93.900 km2 и е најслабонаселена држава во Јужен Судан.

## Администреативна поделба
Државата е поделена на окрузи:
* Боро
* Деим Зубеир
* Ере
* Ката
* Кор Гана
* Нарџур
* Сопо
*Удики
* Вау

## Поврзано
* Јужен Судан 
* Бахр ел-Газал

Категорија:Сојузни држави во Јужен Судан
Категорија:Бахр ел-Газал
Категорија:Држави и територии настанати во 2011 година
Џонглеј

**Џонглеј** (, ) или понекогаш именувана како **Џункали** е една од десетте сојузни држави во Јужен Судан. Државата има околу 122,479&nbsp;км2 и е една од најнаселените држави во Јужен Судан. Главен град на државата е Бор.

## Административна поделба
Џонглеј е поделена на следните окрузи:
* Твик Источен Округ
* Дук
* Бор
* Акобо
* Њирол
* Урор
* Пибор
* Почала
* Ајод
* Пиги
* Фангак

## Поврзано
* Јужен Судан
* Голем Горен Нил

Категорија:Сојузни држави во Јужен Судан
Категорија:Голем Горен Нил
Од ридот на булките

е јапонски анимиран филм од 2011 година на Студио Гибли. 
Режијата е на Горо Мијазаки со сценарио од татко му Хајао Мијазаки и Кеико Нива, продуцент како по обичај е Тошио Сузуки. Филмот е заснован на истоименуваната манга од Тецуро Сајама и Чизуру Такахаши. Филмот излегува во Јапонија на 16  јули.

Основната песна е нова верзија на 'Sayonara no Natsu' на Рјоко Моријама од 1976 година. Песната за овој филм на Студио Гибли е испеана од Аои Тешима, која претходно  работеше на Tales from Earthsea.

Приказната е поставена во Јокохама во периодот Шова (25 декември 1926&nbsp;г.– 7 јануари 1989&nbsp;г.). Протагонистка на филмот е 16-годишната Уми Коматсузака. Нејзиниот татко одеднаш исчезнува, а мајка и е ретко дома заради работа. Девојчето почнува да се интересира за момчето Шун Казама со кого се членови на школскиот клуб каде што работат напорно на подготовките за Летните олимписки игри 1964. Уми мора да се соочи сама со животот во куќата, училиштето, меѓу пријателите и адолесценцијата и да порасне побрзо од очекувано.

## Кратка содржина

Велепоседта Кокурико се наоѓа на рид со поглед кон пританиште. Со пансионот кој се наоѓа таму управува 16-годишната Уми. Секое утро подига сигнално знаменце насочено кон морето. Знамето значи „Се молам за безбедни пловби“. Шун, 17-годишно момче, секое утро го гледа знаменцево од морето пловејќи на брод-влекач кон училиште.

Во рамикте на подготовките за Олимписките игри во Токио луѓето уништуваат сè што е старо и веруваат само во величественоста на новото. Во тоа време во едно средно училиште во Јокохама доаѓа до конфлик. Зградата на културниот клуб наречена Quartier Latin е стара, но полна со спомени. Дали треба да се уништи или зачува? Во такви околности се сретнуват Уми и Шун. Шун апелира до студентите кои сакат да ја заштитат зградата, додека Уми предлага чистење на истата со цел да се покажат нејзините добри делови.

Постепено меѓу двајцата се раѓаат чувства, но и ненадејна препрека со која треба да се соочат. „Искрено ми кажи ако не ти се допаѓам“, „Брат и сестра сме“, „Што да правиме?“. Можеби се брат и сестра. И покрај тоа, не бегаат од реалноста, а продолжувват напред и во хаосот на војната и повоениот период откриваат како нивните родители се сретнале, сакале и живееле. Во сето тоа, иднината која двајцата ја најдоа е ...

## Надворешни врски
* Официјално мрежно место
* Семрежна филмска база на податоци
* Енциклопедијата на Anime News Network

Категорија:Филмови на јапонски јазик
Категорија:Филмови од 2011 година
Список на радиодифузери за ЛОИ 2012

Олимписките игри  Лондон 2012 ќе ги пренесуваат различни телевизиски дифузери, со Olympic Broadcasting Services (OBS) која ќе биде радиодифузна организација домаќин за интернационално пренесување на ЛОИ 2012.

Телевизијата домаќин на ЛОИ 2012 ќе биде Британската радиодифузна корпорација Би-Би-Си (BBC), која ќе ги емитува сите 5000 часови од натпревари на неколку канали.

Ен-Би-Си (NBC) ги задржа правата за пренесување на ЛОИ во САД, каде што тие му платија на МОК 32% повисока цена отколку за игрите во Пекинг во 2008 година, што изнесува 1,181 билиони американски долари споредено со игрите од 2008 кога беа потрошени 894 милиони американски долари. *USA Today* исто така навести дека радиодифузната такса се зголеми скоро за 100% во последните четири декади. Во Австралија, Nine Network и Foxtel ги зедоа правата за пренесување на олимпијадата , завршувајќи го влијанието на Seven Network со пет олимпијади емитувани од 1992 ЛОИ во Барселона.

Две големи кабловски телевизиски станици, ESPN и Eurosport ќе ги емитуваат игрите во Азија, Јужна Америка и Европа. Како и обично, Eurosport ќе ги емитува игрите низ Европскиот континент, додека ESPN ќе покрива девет држави во Јужна Америка и 22 држави во Азија. Во некои случаи, една телевизиска станица индиректно ги доби правата од МОК, како CVM TV од Јамајка, која ги купи правата ос Меѓународната Медиска Организација (IMC) која ги има правата за  Карибите.

Игрите исто така видоја две соседни држави да делат една телевизиска станица одделно од платената телевизија. Кинеската Централна Телевизија (CCTV), која е позната во Народна Република Кина исто така ќе испраќа свој сигнал во Макао. За првпат, Јужна Кореја и Северна Кореја ќе делат еден телевизиски услужник, иако двете држави продолжуваат да имаат тензии во нивните дипломатски односи.

## Радиодифузери

 Емитување во Боливија, Костарика, Доминиканската Република, Еквадор, Ел Салвадор, Гватемала, Хондурас, Никарагва, Парагвај и Уругвај.
 Интернет и мобилно емитување низ Латинска Америка, освен Бразил.
 Емитување во Аргентина, Боливија, Чиле, Колумбија, Еквадор, Парагвај, Перу, Уругвај и Венецуела.

## Наводи

Категорија:Олимписки игри
Хајао Мијазаки

— јапонски манга-уметник и истакнат режисер и аниматор на многу популарни аниме-долгометражни филмови. За време на својата долга, 50-годишна кариера, Мијазаки има постигнато меѓународно признание како создател на долгометражни анимирани филмови, и заедно со Исао Такахата го создале Студио Гибли, анимацијско студио и продукциска компанија. Успехот на филмовите на Мијазаки предизвикал споредби со амерканскиот аниматор Волт Дизни, британскиот аниматор Ник Парк и Робер Земекис, и е именуван за еден од највлијателните луѓе во светот од Time магазинот.

Мијазаки ја започна својата кариера во Тоеи Аниматион како помошен уметник за Gulliver's Travels Beyond the Moon каде ги постави своите идеја кои евентуално беа искористени како крај на филмот. Мијазаки продолжи да работи во различни улоги во анимациската индустрија во текот на десет години, сè додека не доби можност да го режисира својот прв долгометражен филм Lupin III: The Castle of Cagliostro кој излезе во 1979. По успехот на неговиот следен филм, Наусикаа од Долината на ветрот, го ко-основа Студио Гибли каде продолжи да продуцира многу долгометражни флмови сè до Принцезата Мононоке по што се привремено пензионираше.

Категорија:Јапонски режисери
Категорија:Живи луѓе
Патување со душите

**Патување со душите** (), познат и како **Авантурите на малечката Чихиро** — јапонски анимиран фантастичен филм од 2001 година, напишан и режиран од Хајао Мијазаки и во продукција на Студио Гибли. Со овој филм Мијазаки го освоил својот прв (и досега единствен) Оскар за најдобар анимиран филм. 
Филмот ја раскажува приказната на Чихиро Огино, мрзливо десет-годишно девојче, кое запаѓа во свет на духови и чудовишта. Откако нејзините родители се претворени во свињи од страна на вештерката Јубаба, Чихиро започнува да работи во јавна бања со цел да најде начин да се спаси себеси и своите родители, и да се врати во човечкиот свет.

По објавувањето *Патување со душите* станал најуспешниот филм во јапонската историја со заработувачка поголема од $274 милиони и позитивни критики, надминувајќи го Титаник на јапонскиот бокс-офис.  На 75-тото доделување на Оскарите, филмот победил во категоријата за Најдобар анимиран филм, како и Златна Мечка на Берлинскиот филмски фестивал во 2002 година. Исто така, се наоѓа на BFI-списокот „Топ 50 филмови што треба да ги погледне секое дете до 14-годишна возраст“.

## Приказна
Чихиро и своите родители се селат во својот нов дом. Со цел да стигнат побрзо, таткото вози по пократок пат низ шума во која се наоѓаат мали камени куќички во кои живеат духови. Тие предизвикуваат страв во Чихиро. Ненадејно, го губат патот и стигнуваат во таинствен храм што всушност е свет на духовите. Таму, нејзините родители јадат од храната на боговите, и набрзо подоцна се претворени во свињи како казна. Чихиро, која не се послужува од храната, не е казнета. Талкајќи очајно, таа наидува на момчето Хаку што ја советува да се вработи во светот на духовите, за да може да остане таму и да пронајде начин да ги спаси своите родители.

Преку многуте пречки со кои Чихиро се соочува, таа постепено прераснува од разгалено и самоволно детиште во разбрано, силно и верно девојче.

## Награди
* Освоен Оскар за најдобар анимиран филм. 
* Освоена Златна Мечка во Берлин за најдобар филм.
* Номинација за BAFTA (најдобар странски филм).
* Освоен **New York Film Critics Award** (најдобар анимиран филм).
* Освоена награда Сатурн за најдобар анимиран филм.

## Улоги
* Чихиро Огино и Сен — Руми Хираги;
* Хаку — Мију Ирино;
* Јубаба, Зениба — Мари Нацуки;
* Камаџи — Бунта Сугавара;
* Безличен — Тацуја Гашуин;
* Рин — Јуми Тамаи;
* Бо — Рјуносуке Камики;
* Акио Огино — Такасши Најто;
* Јуко Огино — Јасуко Савагучи;

## Наводи

Категорија:Филмови на јапонски јазик
Категорија:Јапонски филмови
Категорија:Анимирани филмови
Категорија:Филмови добитници на Златна Мечка
Категорија:Филмови од 2001 година
Церово

**Церово** е распространет словенски топоним, изведен од дрвото цер и може да се однесува на:

## [[Македонија]]

* Церово — село во Општина Демир Хисар;
* Церово — село во Општина Желино;
* Церово — село во Општина Маврово и Ростуше.

## [[Бугарија]]

* Церово — село во Областа Благоевград;
* Церово — село во Областа Пазарџик;
* Церово — село во Софиската област;
* Церово — тврдина до селото Церово, Област Благоевград;

## [[Грција]]

* Церово, денес Клиди — село во Леринско

## [[Словачка]]

* Церово, на унгарски Цери — село во округот Крупина, Банскобистришки крај

## [[Србија]]

* Церово — село во Општина Ражан

## [[Црна Гора]]

* Церово — село во Општина Бјело Поле
* Церово — село во Општина Никшиќ

## Поврзано

* Церова
* Церовица
* Церје — село во Мала Преспа, Албанија;
* Цер — село во Кичевско
Ариети

е јапонски анимиран фантазиски филм од 2010 година во продукција на Студио Гибли, заснован на фантазискиот роман The Borrowers од англиската писателка Мери Нортон. Гласовите ги позајмуваат Мираи Шида, Рјуносуке Камики и Тацуја Фуџивара.

Филмот беше објавен на 17 јули 2010 во Јапонија и го означува режисерското деби на Студио Гибли-виот аниматор Хиромаса Јонебајаши - најмладата личност да режира филм на Гибли, иако продукцијата беше стално надзирана од основачот на Гибли - Хајао Мијазаки.

## Кратка содржина
Шо се сели во куќата на неговата тетка каде наскоро го открива присуството на мали луѓе, Позајмувачите. 14-годишната позајмувачка Ариети се стреми да се докаже себеси на тој начин што му помага на татко си да соберат материјали од новиот дом на Шо кои се потребни на нејзиното семејство. Но на своето прво „позајмување“ Ариети е невнимателна и заради тоа нејзиното присуство е по вторпат забележано од Шо. Кај Позајмувачите владее правило дека не смеат да бидат видени од луѓе, затоа наскоро родителите на Ариети одлучуваат дека е време за селење. Со цел да го замоли Шо да не ја вознемирува неа и нејзиното семејство Ариети се покажува на Шо и го крши правилото кое владее во нејзиниот мал свет. Како што пријателството меѓу двајцата се развива, човечка рамнодушност го загрозува животот на Позајмувачите. Ариети и Шо соработуваат и се обидуваат да го заштитат начинот на живот на Позајмувачите.

## Улоги
* Ариети — Мираи Шида;
* Шо — Рјуносуке Камики;
* Хомили — Шинобу Отаке;
* Садако Маки — Кеико Такешита;
* Спилер — Тацуја Фуџивара;
* Под — Томоказу Миура;
* Хару — Кирин Кики;

## Музика
Музиката за филмот е компонирана од француската (бретонска) музичарка Сесил Корбел која ја издаде главната мелодија именувана Arrietty's Song (Песната на Ариети) на јапоснки, англиски и француски.

Студио Гибли дознале за Корбел преку писмо кое им го испратила и во кое им кажала за својата љубов кон нивните филмови. Откако го слушмале CD-то што им го испратила во истото писмо, се одлучиле да ја задолжат за компонирање на музиката за нивниот следен филм.

## Надворешни врски
* Официјално мрежно место 
* Семрежна филмска база на податоци
* Енциклопедијата на Anime News Network

Категорија:Филмови на јапонски јазик
Споменик на Методија Андонов Ченто (Скопје)

мини|Поглед кон споменикот
**Споменикот на [[Методија Андонов - Ченто]]** претставува спомен обележје на плоштадот Македонија во Скопје посветен на првиот претседател на Президиумот на АСНОМ. Споменикот кој е висок 5 метри и тежок 25 тона  е дело на вајарот Димитар Филиповски. Поставен е во јуни 2010 година. Тој е работен во италијанската галерија Пиедро Базанти и за него се чинел 780 илјади евра. Тој е поставен до Ристиќевата палата, на местото на кое пред земјотресот во 1963 година се наоѓал Хотелот Македонија, каде што Ченто живеел додека бил на чело на президиумот на АСНОМ. На поставувањето на споменикот присуствувале голем број на граѓани, меѓу која и внуката на Ченто. Споменикот на Методија Андонов Ченто е дел од проектот Скопје 2014.  
## Наводи

Ченто
Категорија:Методија Андонов - Ченто
Ченто
Категорија:Македонски дела од 2010 година
Мојот сосед Тоторо

**Мојот сосед Тоторо** (, ) — фантастичен јапонски филм од 1988 година напишан и режиран од Хајао Мијазаки во производство на студио Гибли. Филмот го следи животот на двете мали ќерки на еден професор и нивното другарување со пријателски настроените шумски духови во земјоделска Јапонија. Филмот ги освоил наградите Animage Anime Grand Prix и Mainichi Film Award за најдобар филм на 1988 година.

Необичајното суштество Тоторо по овој филм станало заштитен знак на студио Гибли. Мијазаки изјавил дека приказнава всушност темели на неговото детство, кога му се разболела мајката и морала да оди во болница. Заедно со „Патување со душите“ се наоѓа на топ 50 списокот на филмови што секое дете треба да ги погледа. Музиката за *Мојот сосед Тоторо* како и за останатите филмови на Мијазаки е компонирана од Џо Хисаиши.

## Кратка содржина
Ова е приказна за тоа како две девојчиња, Меи и Сацуки, се сретнале со духовите чувари на шумата.
Заради болестта на мајката семејството се преселува на село и двете девојчиња постепено почнуваат да го откриват Новиот Свет ним непознат — селската куќа, дворот и соседството. Куќата е толку стара што наскоро би распаднала. Дури и во неа има духови - мали купчиња прашина наречени сусуватари. Додека мајката е болна, сета работа дома паѓа на најстарата ќерка Сацуки. Помалата и немирна сестра Меи заследува малечок шумски дух кој, не сакајќи, ја одведува кај поголем дух, а потоа и кај огромниот Тоторо — чуварот на шумата кој живее во близина.

На девојчињата им дава дава мал подарок од бамбусови лисја во кој се наоѓаат семиња. Заедно ги посадуваат семињата во градината, а ноќе Тоторо им помага да раснат и пораснат во огромни дрва.

Еден ден од болницата соопштуват дека мајката не ќе може да си дојде дома за време на викендот. Вознемирената Меи се отправува сама на пат во посета на мајка си, но го згрешува патот. Тоторо и помага да се најде со постарата си сестра. Катбус ги носи девојчињата во болницата Ситикоку кај мајка им, каде увидуваат дека со неа е сè  во ред.

## Улоги
* Сацуки Кусакабе — Норико Хидака;
* Меи Кусакабе — Чика Сакамото;
* Тацуо Кусакабе — Шигесато Итои;
* Јасуко Кусакабе — Суми Шимамото;
* Тоторо — Хикоши Такаги;
* Катбус — Наоко Тацука;
* Бабичка — Тани Китабајаши;
* Канта Окаги — Тошијуки Амагаса;

## Интересни факти
*Тоторо се појавува како плишена играчка во филмот Toy Story 3 на студио Pixar.
*Тоторо е присутен во X и XII епизода од XI сезона на Саут Парк е иста сцена како сцената кога Меи се запознава со Тоторо.
*Во еден од другите филмови на Мијазаки Поњо е сцена каде што Лиза ја пее основната мелодија „Тоторо“.
*Протагонистот од серијата „Самурај Џек“ во XXXIII епизода се сретнува со Тоторо - премногу прејателско суштество кое се вмешува во секој негов потег.

## Надворешни врски
* Официјална страница 
* Интернет-база на филмови
* Енциклопедијата на Anime News Network

Категорија:Филмови на јапонски јазик
Служба за испорака на Кики

е јапонски анимиран фантастичен филм од 1989 година напишан, режиран и продуциран од Хајао Мијазаки. Кики е четвртиот театрално издаден Гибли филм.

Филмот ја освои наградата Animage Anime Grand Prix во 1989. Испораката на Кики е малку заснован на истоименуваниот роман на Еико Кадоно. Според Мијазаки филмот се допира до препадот кој постои меѓу независността и увереноста на јапонските тинејџерки. Ги надминува темите околу растењето на секој поединец, се занимава со суштината на креативността и талентот, и тешкотиите со кои секој човек се соочува во процесот на откривајки се себеси, дали преку среќа, напорна работа или доверба. Филмот бара одговор на истите прашања кои се подоцна застапени во Шепот на срцето.

*Служба за испорака на Кики* беше првиот филм на Студио Гибли објавен под партнерството Дизни/Студио Гибли.

## Кратка содржина
Кики е 13-годишна вештерка-во-обука која живее во село каде мајка и е главна и единствена билкарка. По традиција секоја вештерка штом наполни 13 години треба да живее сама за една година. На почетокот на приказнава Кики го напушта својот дом и тргнува да бара нов дом во нов град со својот најдобар пријател Џиџи, говорлив црн мачор. Заедно патуваат јавајќи ја метлата на Кики сè додека не пристигнат во Корико, убав град покрај морето. По напорниот и непријатниот почеток, главно заради сопствена несигурност, Кики наоѓа пријатели и место престој. Нејзина единствена вештина е леатње на метла, но дури и тука не е толку умешна. Со цел да се издржува себеси започнува работа како испорачателка.

## Ликови
**Кики** е 13-годишна вештерка; е оптимистична, искрена и малку наивна.

**Џиџи** е миленичето на Кики и нејзиниот најдобар пријател. Тој е нејзиниот единствен сопатник на патот за Корико.

**Томбо** е момче кое живее во Корико и обожува да лета.

**Урсула** е млада сликарка која живее сама во шума близу Корико.

**Господин и госпоѓа Осино** се маж и жена, сопственици на пекарна во Корико. Госпоѓа Осино е првата вистинска пријателка на Кики во Корико.

**Кокири** е вештерка, билкарка и мајка на Кики.

**Окино** е таткото на Кики кој па за разлика од ќерка си и жена си не е магионичар.

**Мадам** е една од првите клиенти на Кики.

## Улоги
* Кики — Минами Такајама;
* Џиџи — Реи Сакума;
* Осоно — Кеико Тода;
* Урсула — Минами Такајам;
* Томбо — Капеи Јамагучи;
* Пекачот — Коичи Јамадера;
* Кокири — Миеко Нобусава;
* Окино — Коичи Миура;
* Мадам — Харуко Като;
* Берта — Хироко Секи;
* Постара Вештерка — Ѕуко Кобајаши;

## Надворешни врски
* Официјално мрежно место на Студио Гибли 
* Семрежна филмска база на податоци
* Енциклопедијата на Anime News Network

Категорија:Филмови на јапонски јазик
Категорија:Филмови од 1989 година
Наусикаа од долината на ветрот

е јапонски, пост-апокалиптични аниме филм напишан и режиран од Хајао Мијазаки. Филмот е заснован на неговата манга со исто име. Присутни се еколошки теми и кога беше објавен во 1984 година беше претставен од страна на Светскиот фонд за природата. Иако направен пред основањето на Студио Гибли, Наусикаа од Долината на Ветрот се смета за почетокот на студиото и е често вклучена како дел од делата на Гибли, вклучивајќи ја и DVD колекцијата на истото студио. Меѓу многуте освоени награди и признанија, ја освои и наградата Animage Anime Grand Prix во 1984.

## Кратка содржина
Во Наусикаа од Долината на Ветрот, светот во кој Наусикаа, принцеза на Долината на Ветрот, живее бил уништен пред 1000 години од страна на Седумте Денови на Огнот. Од тогаш Морето на Гнилеж постепено уништува сè - живо и неживо. Наусикаа се обидува да ја пронајде причината за настанокот и ширењето на Морето на Гнилеж. Со голем напор бара лек за оние кои умираат од токсините кои ги шират растенијата и инсектите во Морето на Гнилеж. Има уште две земји како Торумекиа кои бараат начин како да го уништат Морето на Гнилеж и се спремни да направат  сè само да ја постигнат својата цел, вклучувајќи го и воскреснувањето на последниот Бог Воин, еден од вештачките суштества кои го турнаа светот во Седумте Денови на Огнот.

## Продукција
Кога Токума Шотен го контактирале Мијазаки со цел неговата манга да ја претворат во филм, тој првично ги одбил, но потоа се согласил под услов тој да го режира филмот. Наушикаа е изработена од страна на аниматори најмени само за овој филм и платени од рамка. Еден по-истакнат аниматор е бил Хидеаки Ано, кој подоцна го режираше Neon Genesis Evangelion. Задачата на Ано беше да ги нацрта сцените каде God Warrior напаѓа, нешто што според Тошио Сузики е „поентата на филмот“.

Категорија:Јапонски филмови
Категорија:Филмови на јапонски јазик
Категорија:Филмови од 1984 година